**David William Duchovny** (\* 7. august 1960, New York, USA) je americký televízny a filmový herec, scenárista a režisér. Jeho najznámejšou úlohou je agent FBI Fox Mulder v seriáli Akty X.

Životopis
---------

Narodil sa ako druhé dieťa Amramovi Duchovnemu, spisovateľovi a novinárovi, a Margaret, škótsko-americkej učiteľke. Má ešte brata Daniela a sestru Laurie. Keď mal 11 rokov, jeho rodičia sa rozviedli. Otec, ktorý pochádzal z ruskej židovskej rodiny sa odsťahoval za prácou do Bostonu (zomrel v roku 2003) a matka zostala s Davidom v New Yorku, kde si našla nového priateľa. Veľmi dbala na to, aby sa jej deťom dostalo čo najlepšie vzdelanie, a tak David študoval anglickú literatúru na prestížnej súkromnej univerzite v Princetone. Okrem štúdií sa mu darilo aj v športe, keď sa dokonca dostal do školského basketbalového tímu. Po úspešnom absolvovaní Princetonu a zisku doktorátu, nastúpil na univerzitu v Yale v New Haven v štáte Connecticut, kde však musel kvôli finančným problémom štúdium prerušiť. Aby si zarobil, skúsil šťastie v reklame, čo sa stalo jedným z najväčších zlomov jeho života. Herectvo ho začalo veľmi baviť, stalo sa jeho silnou vášňou a na školu po čase úplne zabudol.

Filmová kariéra
---------------

V prvých rokoch svoj kariéry sa vo filmoch objavoval v menších vedľajších úlohách. Bolo tomu tak aj pri jeho filmovom debute *Podnikavé dievča* (1988), ale tiež vo všetkých ostatných filmoch, do ktorých bol v nasledujúcich troch rokoch obsadený, napríklad vedľajšie úlohy v známych filmoch ako *Chaplin* (1992) či komédia *Beethoveen* (1992). Prvý väčší úspech prišiel s akčnými filmami *Ruky od krvi* (1997) a Kalifornia (1993), kde Duchovného filmovým partnerom bola hollywoodska hviezda Brad Pitt.  

Najväčší zlom v jeho hereckej kariére nastal na začiatku roku 1993, kedy bol obsadený do nového seriálu Chrisa Cartera Akty X. 10. septembra 1993 mal seriál premiéru a v nasledujúcich rokoch sa z neho stal obrovský hit, ktorý si získal fanúšikov po celom svete aj vďaka postave sympatického agenta v podaní Davida Duchovneho. Natáčanie seriálu trvalo celých deväť rokov až do roku 2002, čo jeho hercom znemožňovalo akúkoľvek ďalšiu prácu, takže jeho najvýznamnejšou filmovou úlohou zostáva tá v celovečernom filme *Akty X* (1998), rovnako ako u jeho seriálovej partnerky Gillian Andersonovej. Duchovného to veľmi znepokojovalo a keď jeho túžba účinkovať aj v iných filmových projektoch definitívne zvíťazila, oznámil v roku 2001 odchod zo seriálu.

Toto rozhodnutie, ktoré tisícky fanúšikov prijali veľmi ťažko, sa mu vyplatilo. Filmové úlohy začali prichádzať, aj keď sa v prípade filmov ako *Zoolander* (2001), *Hollywood, Hollywood* (2001) a *Connie a Carla* (2004) išlo o menšie vedľajšie úlohy, objavil sa aj v hlavných úlohách väčších filmových projektov. Išlo predovšetkým o vysokorozpočtovú sci-fi komédiu *Evolúcia* (2001) a romantickú komédiu *Vráť sa mi* (2000). Veľký osobný úspech pre Duchovneho potom prišiel v roku 2005, kedy si herec napísal a režíroval svoj vlastný film – *Nezabudnuteľné detstvo*, kde sa objavil aj Robbie Williams a Duchovneho manželka Téa Leoni.

Od roku 2007 stvárňuje hlavnú postavu spisovateľa Hanka Moodyho v novom americkom komediálnom seriáli *Californication.*

Súkromný život
--------------

6. mája 1997 sa oženil s americkou herečkou Téou Leoni. 24. apríla 1999 sa im narodila dcéra Madelaine West a o tri roky neskôr, 15. júna 2002 druhé dieťa, syna Kyd Miller. Napriek tomu že Duchovny mal vždy povesť sukničkára, manželský pár žil do roku 2008 bez akýchkoľvek škandálov v Malibu, v Kalifornii. V súčasnosti žijú oddelene.

Referencie
----------

1. ↑  Duchovny und Leoni nach schwieriger Zeit wieder zusammen

Iné projekty
------------

Commons
* Spolupracuj na Commons Commons ponúka multimediálne súbory na tému **David Duchovny**

Externé odkazy
--------------

* Americké stránky
* Databáza fotografií

| * z
* d
* u
Zlatý glóbus - najlepší herec v televíznom seriály (dráma) |
| --- |
| 1992 až 2020 | 
* Sam Waterston (1992)
* David Caruso (1993)
* Dennis Franz (1994)
* Jimmy Smits (1995)
* David Duchovny (1996)
* Anthony Edwards (1997)
* Dylan McDermott (1998)
* James Gandolfini (1999)
* Martin Sheen (2000)
* Kiefer Sutherland (2001)
* Michael Chiklis (2002)
* Anthony LaPaglia (2003)
* Ian McShane (2004)
* Hugh Laurie (2005)
* Hugh Laurie (2006)
* Jon Hamm (2007)
* Gabriel Byrne (2008)
* Michael C. Hall (2009)
* Steve Buscemi (2010)
* Kelsey Grammer (2011)
* Damian Lewis (2012)
* Bryan Cranston (2013)
* Kevin Spacey (2014)
* Jon Hamm (2015)
* Billy Bob Thornton (2016)
* Sterling K. Brown (2017)
* Richard Madden (2018)
* Brian Cox (2019)
* Josh O'Connor (2020)

 |
| 2021 - súčasnosť | 
* Jeremy Strong (2021)

 |
| 
* (1962 – 1991)
* **(1992 – súčasnosť)**

 |

| * z
* d
* u
Držitelia ceny Satellite pre najlepšieho herca - televízny seriál (dráma) |
| --- |
| 1996 - 2020 | 
* David Duchovny (1996)
* Jimmy Smits (1997)
* Ernie Hudson (1998)
* Martin Sheen (1999)
* Tim Daly (2000)
* Kiefer Sutherland (2001)
* Kiefer Sutherland (2002)
* Michael Chiklis (2003)
* Matthew Fox (2004)
* Hugh Laurie (2005)
* Hugh Laurie (2006)
* Michael C. Hall (2007)
* Bryan Cranston (2008)
* Bryan Cranston (2009)
* Bryan Cranston (2010)
* Timothy Olyphant (2011)
* Damian Lewis (2012)
* Bryan Cranston (2013)
* Clive Owen (2014)
* Dominic West (2015)
* Dominic West (2016)
* Jonathan Groff (2017)
* Brendan Gleeson (2018)
* Tobias Menzies (2019)
* Bob Odenkirk (2020)

 |

Autoritné údaje: * BnF: 131715015
* GND: 119439328
* ISNI: 0000 0001 0920 1261
* LCCN: no95032951
* NK ČR: jn20000720063
* SNK: 168127
* VIAF: 84043191
* WorldCat: lccn-no95032951